ট্রাম্পেট
ট্রাম্পেট হল একটি পিতলের বাদ্যযন্ত্র যা সাধারণত ধ্রুপদী এবং জ্যাজ ঐকতান-সঙ্গীতে ব্যবহৃত হয়। ট্রাম্পেট গোষ্ঠীর বিস্তৃতি পিকোলো ট্রাম্পেট থেকে শুরু হয় যেটায় পিতল পরিবারের সর্বোচ্চ স্বরবিস্তার থাকে এবং বেজ ট্রাম্পেট পর্যন্ত যা সাধারণ বি♭ বা সি ট্রাম্পেটের এক অষ্টক নিচের আওয়াজ করতে সক্ষম। ট্রাম্পেট-সদৃশ যন্ত্রগুলি ঐতিহাসিকভাবে যুদ্ধ বা শিকারে সংকেত যন্ত্র হিসাবে ব্যবহার করা হয়েছে, অন্তত ২০০০ খ্রিস্টপূর্বাব্দের দৃষ্টান্ত পাওয়া যায়। তাদের মাত্র ১৪ শতকের শেষের দিকে বা ১৫ শতকের শুরুতে বাদ্যযন্ত্র হিসাবে ব্যবহার করা শুরু হয়।